Pukke se SR-voorsitter glo onregmatig geskors - Maroela Media
Volgens AfriForum Jeug is Van Schalkwyk geskors nadat sy die res van die ISR, wat uit SR-lede van die Mafikeng- asook die Vaaldriehoekkampus bestaan, se voorstel om veto-stemreg in die ISR te implementeer, teengestaan het.
"AfriForum Jeug gaan Maandag 'n brief aan prof. Dan Kgwadi, visekanselier van die NWU, stuur om agter die kap van die byl te kom. Ons wil weet waarom Van Schalkwyk geskors is en hoe prof. Kgwadi, wat moet toesien dat die ISR korrek optree, dit kon toelaat," het Henk Maree, nasionale voorsitter van AfriForum Jeug, gesê.
Maree het gesê indien die voorstel om veto-stemreg in die ISR te implementeer deurgevoer sou word, dit sou beteken dat SR-lede van ander kampusse besluite kon neem oor kampusse waaroor hulle geen kennis dra nie. "Dit is verregaande," het hy gesê.
Volgens Maree het die ISR egter steeds die voorstel aan die NWU-Raad voorgelê. "Van Schalkwyk het na aanleiding hiervan 'n brief aan die raad gestuur waarin sy die redes uitlig waarom die voorstel nie in ag geneem kan word nie en om te beklemtoon dat die regte prosedure nie gevolg is nie."
Maree het gesê die ISR het Van Schalkwyk "sonder rede en sonder om die korrekte prosedures te volg" geskors nadat hulle bewus geraak het van die brief wat Van Schalkwyk gestuur het. "Dit is kommerwekkend dat 'n student wat opstaan vir dit wat reg is, stilgemaak en uitgewerk word," het Maree gesê.
Louis Jacobs, woordvoerder van die universiteit, het by navraag aan Maroela Media gesê die universiteit ondersoek die geldigheid van die tydelike skorsingsbevel. Hy het bygevoeg dat twee senior bestuurslede deur die uitvoerende komitee van die universiteit aangewys is om die konflik in die geledere van die ISR te fasiliteer.
Man sit lank na hy bejaarde verkrag
Ek wil dit net aan die betrokke manupileerders en ondermyners duidelik stel dat die studente se ouers groot bedrae geld spandeer op die kinders se opvoeding.Dit raak my persoonlik as my kleinkind daar studeer en julle met julle kleinlike politiek julle wil op ander wil afdwing. Gaan mors julle tyd by die ander kampusse wat alles om hulle vernietig om hulle sin te kry ons kleinkinders is gedisiplineerd en goed opgevoed.
Byt vas Monica, dit is baie sleg. Staan sterk! Jy het gedoen wat jy voel reg is. Leierskap vat baie guts!!! Jy is in ons gebede.